·Неинвестиционен рейтинг: Moody не нискорисков, Ba1 – C; S&P B, C, BB+ - D; Fitch B, C, BB+ - D и еквивалентен на него

ФИНАНСОВИ ПРАВА НА СЛУЖИТЕЛИТЕ НА КЛЮЧОВА РЪКОВОДНА ДЛЪЖНОСТ

евро Финансово право

(на служител) Категория 1 Категория 2 Категория 3 Категория 4 Категория 5 Основна заплата (на месец) 28 461.39 25 780.25 - 20 624.20 - 22 274.14 - 13 113.98 - 26 811.47 23 202.23 23 717.84 20 624.20 Квартирна надбавка/Надбавка за експатриране 15 % 15 % 15 % 15 % 0—4 %—16 % Семейни надбавки: Домакинство (% от заплатата) 2 % + 191,44 2 % + 191,44 2 % + 191,44 2 % + 191,44 2 % + 191,44 Дете на издръжка 418,31 418,31 418,31 418,31 418,31 Предучилищно образование 102,18 102,18 102,18 102,18 102,18 Образование или 283,82 283,82 283,82 283,82 283,82 образование извън мястото на работа 567,38 567,38 567,38 567,38 567,38 Надбавка за председателстващи съдии N/A N/A 651,20 N/A N/A Надбавка за представителство 1 542,36 991,26 651,20 N/A N/A Годишни пътни разноски N/A N/A N/A N/A N/A Трансфери към държава членка: Надбавка за образование* Да Да Да Да Да % от заплатата* 5 % 5 % 5 % 5 % 5 % % от заплатата без кк Макс. 25 % Макс. 25 % Макс. 25 % Макс. 25 % Макс. 25 % Представителни разходи Възстановяват се Възстановяват се Възстановяват се N/A N/A При встъпване в длъжност: Разходи за настаняване 56 922,77 51 560,49 41 248,39 44 548,28 Възстановяват се - 53 622,93 - 46 404,45 - 47 435,67 Семейни пътни разноски Възстановяват се Възстановяват се Възстановяват се Възстановяват се Възстановяват се Разходи за преместване Възстановяват се Възстановяват се Възстановяват се Възстановяват се Възстановяват се При напускане на длъжността: Разходи за пренастаняване 28 461,39 25 780,25 - 20 624,20 - 22 274,14 - Възстановяват се 26 811,47 23 202,23 23 717,84 Семейни пътни разноски Възстановяват се Възстановяват се Възстановяват се Възстановяват се Възстановяват се Разходи за преместване Възстановяват се Възстановяват се Възстановяват се Възстановяват се Възстановяват се Преход (% от заплатата)** 40 % — 65 % 40 % — 65 % 40 % — 65 % 40 % — 65 % N/A Здравно осигуряване Покриват се Покриват се Покриват се Покриват се Покриват се Пенсия (% от заплатата, преди облагане с данък) Макс. 70 % Макс. 70 % Макс. 70 % Макс. 70 % Макс. 70 % Удръжки: Данък върху заплатата 8 % — 45 % 8 % — 45 % 8 % — 45 % 8 % — 45 % 8 % — 45 % Здравно осигуряване (% от заплатата) 1,7 % 1,7 % 1,7 % 1,7 % 1,7 % Специален налог върху заплатата 7 % 7 % 7 % 7 % 6—7 % Удръжка за пенсия N/A N/A N/A N/A 9,7 % Брой лица към края на годината 3 8 93 28 112

* С приложен корекционен коефициент (кк).

** Изплащат се в продължение на първите 3 години след напускане.

109.СЪБИТИЯ СЛЕД ДАТАТА НА СЧЕТОВОДНИЯ БАЛАНС

Годишните отчети и свързаните с тях бележки бяха изготвени въз основа на последната налична информация и това е отразено в представената по-горе информация. По-долу са оповестени два основни съществени въпроса към датата на подписване на тези отчети — оттеглянето на Обединеното кралство от Европейския съюз и мерките, предприети от Съюза в отговор на избухването на коронавирусната инфекция. Счетоводителят на Комисията не е забелязал и не са му съобщени други съществени въпроси, които да се нуждаят от отделно оповестяване в този раздел.

Коронавирусно заболяване 2019 (COVID-19)

През първата половина на 2020 г. коронавирусната пандемия оказа огромно въздействие в световен мащаб. Като некоригиращо събитие тази пандемия не налага никакви корекции на отчетените стойности. За последващите отчетни периоди изпълнението на инициативите за незабавно реагиране, предложени от Комисията (включително задействането отново на Инструмента за спешна подкрепа (ИСП) и допълнителното укрепване на Механизма за гражданска защита на Съюза (МГЗС/rescEU), Инвестиционната инициатива в отговор на коронавируса (CRII и CRII+) и подкрепата за смекчаване на рисковете от безработица при извънредни обстоятелства (SURE) вследствие на избухването на COVID-19) ще окажат въздействие върху признаването, оценяването или прекласифицирането на някои активи и пасиви във финансовите отчети:

·Активиране на Инструмента за спешна подкрепа (ИСП) и допълнително укрепване на Механизма за гражданска защита на Съюза (МГЗС/rescEU):

Поради тежестта на кризата, предизвикана от пандемията от COVID-19, и предвид мащабите и естеството на нуждите, за чието посрещане е необходима подкрепа от бюджета на ЕС, Съюзът активира отново ИСП. Този инструмент, създаден през март 2016 г. с цел справяне с извънредната ситуация, възникнала вследствие на масовия приток на бежанци в Гърция (вж. Регламент (ЕС) 2016/369 на Съвета от 15 март 2016 г.), бе активиран отново за срок от три години (2020—2022 г.), за да се финансират разходите за справяне с пандемията от COVID-19 за периода от 1 февруари 2020 г. до 31 януари 2022 г. (вж. Регламент (ЕС) 2020/521 на Съвета от 14 април 2020 г.). За тази цел бюджетът за 2020 г. бе изменен, като в него бяха включени бюджетни кредити за поети задължения в размер на 2,7 милиарда евро и бюджетни кредити за плащания в размер на 1,4 милиарда евро (вж. Окончателно приемане (EC, Евратом) 2020/537 на коригиращ бюджет № 2 на Европейския съюз за финансовата 2020 година от 17 април 2020 г.). Това ново активиране ще даде възможност на Съюза да предприеме мерки за предотвратяване и намаляване на тежките последици в една или няколко държави членки и да отговори по координиран начин на потребностите, свързани с причиненото от COVID-19 бедствие, в допълнение към помощта, предоставяна по линия на други инструменти на ЕС. Инструментът се управлява централно от Комисията и е съсредоточен главно върху прякото възлагане на поръчки и предоставянето на безвъзмездни средства, като в някои случаи действията ще се изпълняват чрез партньори, например международни организации.

Като допълваща ИСП мярка бе укрепен Механизмът за гражданска защита на Съюза/rescEU, за да се позволят натрупването на повече запаси и координацията на разпределението на основни ресурси в цяла Европа (вж. Решение за изпълнение (ЕС) 2019/570 на Комисията, изменено с Решение за изпълнение 2020/414 на Комисията от 19 март 2020 г. и с Решение за изпълнение (ЕС) 2020/452 на Комисията от 26 март 2020 г.). За тази цел бюджетът за 2020 г. бе изменен, като в него бяха включени допълнителни бюджетни кредити за поети задължения в размер на 0,3 милиарда евро и бюджетни кредити за плащания в размер на 0,2 милиарда евро. С укрепването на МГЗС/rescEU ще се подпомогнат държавите членки при закупуването на част от необходимото оборудване (включително средства за лечение, медицинско оборудване, лични предпазни средства, лабораторни консумативи), като по този начин се увеличава количеството и се допълва и разширява обхватът на приоритетните изделия, закупувани чрез съвместната процедура за възлагане на обществена поръчка съгласно споразумението за съвместно възлагане на обществени поръчки. Това е координиран подход, който осигурява силна позиция на държавите членки при преговорите с предприятията относно наличността и цената на медицинските продукти. С преките безвъзмездни средства по линия на rescEU ще се предостави 100 % финансиране от бюджета на ЕС, включващо пълно финансиране за изграждането на този капацитет и за разполагането на оборудването. Закупеното оборудване ще бъде складирано в една или няколко държави членки, докато вземането на решения ще се извършва на равнище ЕС, като по този начин ще се осигуряват спешни доставки извън националните резерви. То ще е на разположение на всички държави членки и ще се използва в случай на недостатъчни национални наличности.

·Инвестиционна инициатива в отговор на коронавируса (CRII и CRII+):

С инициативата CRII, приведена в действие с Регламент (ЕС) 2020/460 на Европейския парламент и на Съвета от 30 март 2020 г., бяха въведени специални мерки за мобилизиране на инвестиции в системите на здравеопазването на държавите членки и в други сектори на техните икономики в отговор на избухването на COVID-19 чрез осигуряване на незабавна ликвидност с цел европейските публични инвестиции да се увеличат до 37 милиарда евро, въвеждане на гъвкавост при прилагането на правилата на ЕС за разходване на средства и разширяване на обхвата на фонд „Солидарност“ на ЕС. С инициативата CRII+, приведена в действие с Регламент (ЕС) 2020/558 на Европейския парламент и на Съвета от 23 април 2020 г., бяха въведени допълнителни мерки за предоставяне на изключителна гъвкавост при използването на европейските структурни и инвестиционни фондове. Счетоводният баланс за 2019 г. включва 6,8 милиарда евро текущо предварително финансиране, понеже първоначално бе предвидено тези средства да бъдат събрани през 2020 г. В резултат на CRII обаче те ще останат в държавите членки, за да бъдат използвани за ускоряване на инвестициите, свързани с пандемията от COVID-19. Тъй като CRII предвижда изчистване или събиране на предварителното финансиране при приключването, а периодите на допустимост може да приключат през 2022 г., тези 6,8 милиарда евро текущо предварително финансиране вероятно ще бъдат прекласифицирани, съгласно счетоводните правила, в нетекущо предварително финансиране във финансовите отчети за 2020 г.

·Европейски инструмент за временна подкрепа за смекчаване на рисковете от безработица при извънредни обстоятелства (SURE) вследствие на избухването на COVID-19:

Като част от своя пакет от мерки за спешна подкрепа за преодоляване на икономическото въздействие на кризата, предизвикана от COVID-19, на 19 май 2020 г. ЕС прие Регламент (ЕС) 2020/672 на Съвета за създаване на инструмента SURE с цел да се помогне на работниците да запазят работата си по време на кризата. SURE е временна схема, по която на държавите членки може да се предостави финансова помощ (заеми при благоприятни условия) в размер до 100 милиарда евро. Инструментът дава възможност на държавите членки да искат финансова помощ от ЕС за подпомагане на финансирането на внезапното и драстично увеличаване на националните публични разходи, считано от 1 февруари 2020 г., във връзка с националните схеми за работа с намалено работно време и подобни мерки, включително за самостоятелно заети лица, или във връзка с някои мерки в областта на здравето, и по-специално на работното място, в отговор на кризата. За да може ЕС да предоставя финансова помощ в рамките на SURE, Комисията е упълномощена да заема от името на ЕС средства на капиталовите пазари или от финансови институции в размер до 100 милиарда евро. Отпусканите по SURE заеми ще бъдат осигурени от бюджета на ЕС и от гаранции, предоставени от държавите членки в зависимост от техния дял в БНД на ЕС. Общият размер на гаранциите ще е 25 милиарда евро, а инструментът ще бъден задействан едва след като бъдат предоставени всички гаранции. Срокът на действие на инструментът е ограничен до 31 декември 2022 г.